16/09/2019 | Administración LocalMunicipal
Culleredo
Economía, Facenda e Réxime Interior
Resolución de concesión de subvencións municipais. Liña de actuación número 4: promoción de educación

RESOLUCIÓN Antecedentes 1.–Por Resolución da Alcaldía de 10 de abril de 2019 (Decreto núm.2019/551), aprobáronse as bases reguladoras da convocatoria pública de subvencións municipais, destinadas a asociacións e entidades sen ánimo de lucro do termo municipal de Culleredo. A dita convocatoria foi publicada no BOP núm.73, do 16 de abril de 2019) 2.–Unha vez finalizado o prazo de presentación de solicitudes o órgano instrutor emite un informe UED13I004I o día 11 de xuño de 2019, no que se relacionan as asociacións/entidades que cumpren os requisitos esixidos para obter a condición de beneficiario e así poder acceder á subvención solicitada, dentro da Liña de actuación n.º 4: PROMOCIÓN DA EDUCACIÓN.3.–O día 14 de agosto de 2019 o órgano colexiado avaliador emitiu informe de valoración UEH13I009U no que se concreta o resultado da avaliación efectuada, seguindo os criterios establecidos na Base 13 da convocatoria.4.–Na partida orzamentaria 320-48900 do orzamento xeral desta entidade para o exercicio corrente, existe consignación orzamentaria para facer fronte á concesión das subvencións propostas. Consideracións legais 1.–Conforme o artigo 10 da lei 38/2003, do 17 de novembro, xeral de Subvencións, a competencia para conceder subvencións nas corporación locais corresponde aos órganos que teñan atribuídas tales funcións na lexislación do réxime local.2.–Conforme o disposto no punto 4.3 da Ordenanza Xeral de subvencións do Concello de Culleredo, a resolución do procedemento correspóndelle ao alcalde-presidente da Corporación, sen prexuízo da súa delegación conforme ao previsto no artigo 21.3 da Lei de bases do réxime local.3.–En aplicación do regulado na Base 19 da Convocatoria, o instrutor do procedemento, á vista do informe do órgano colexiado avaliador, formulará proposta de resolución.4.–Tendo en conta o disposto na Base 24 da Convocatoria, realizarase aos beneficiarios un pago anticipado do 80% do importe concedido. En base a todo o cal, RESOLVO: Primeiro. –Conceder as subvencións ás asociacións/entidades que se detallan, para o financiamento das actuacións que se sinalan e na contía que se indican con cargo a aplicación orzamentaria 320-48900. Liña de actuación número 4: PROMOCIÓN DE EDUCACIÓN Unha vez finalizado o prazo de aceptación da subvención concedida, de acordo co establecido na Base 24 da Convocatoria, realizarase un primeiro pagamento do 80% da contía da subvención concedida e aceptada, en concepto de pagamento anticipado. O 20% restante, ou a parte que corresponda, librarase logo da xustificación do cumprimento das condicións impostas, de conformidade co establecido na Base 26 da Convocatoria. Segundo. –Notificar e publicar esta resolución conforme o disposto na Base 22 da convocatoria. Terceiro. –Notificada a resolución, os interesados propostos como beneficiarios disporán dun prazo de 10 días para a súa aceptación, transcorrido o cal sen que se producise manifestación expresa, entenderase tacitamente aceptada. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, do 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, do 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Culleredo, 11 de setembro de 2019. O alcalde José Ramón Rioboo Castro